Uninet

Uninet (ärinimedega AS Nösper, AS Uninet ja Unineti Andmeside AS) oli üks esimesi ja suuremaid andmesideteenust osutavaid ettevõtteid 1990. aastate Eestis. 

Ettevõtte asutasid 7. novembril 1994 Taavi Talvik, Andres Bauman ja Taivi Tõniste. Ettevõtte eesmärgiks oli osutada interneti- ja e-posti teenust kohalikele ettevõtetele.LinkedIn: Uninet Data Communications. Vaadatud 8.10.2016

Taavi Talvik on rääkinud, et idee Unineti loomiseks sündis tema valitsussides töötamise ajal, mil paljud ettevõtted vajasid interneti kasutamise võimalusi. Valitsusside poleks riigiasutusena sellega tegeleda saanud. Lõpuks ütles ettevõtte teine asutaja Andres Bauman: "Davai, teeme siis ära. Mingid tahtjad on olemas, teeme neile ühendused ära ja hakkame arveid kirjutama." Ettevõtte käivitamiseks osteti 1200 krooniga riiulifirma.

Uninet, tollase nimega AS Nösper, oli AS EsData järel üks esimesi oma kommertsvälisliiniga Eesti internetiteenuse pakkujaid. Ettevõte avas välisliini 1996. aasta jaanuari alguses ja seda hakkas kasutama suur osa Tallinna äriettevõtetest, kes seni olid kasutanud EENeti akadeemilist välisliini."Hoiusekindlustus hakkab esialgu tagamakuni 20 000 krooni, Õiendus, Eesti Interneti maastik selgineb, Kas välisabiprogrammide raha kasutati õigel eesmärgil?, Kas EENet rikkus põhikirja?, EENet ei ole eksinud, Kära tõstsid konkurendid, Kahju kannab ka EENet." Postimees, 16. veebruar 1996. Vaadatud 8.10.2016 Välisühendus oli Global Sprintlinki võrguga, läbilaskevõime oli 1996. aasta alguses 128 kbit/s, hiljem 256 kbit/s.Akadeemilise andmeside areng Eestis. EENet

Samal ajal pakkusid lisaks EENetile ja Uninetile oma väliskanalite kaudu internetti Data Telecom (64 kbit/s), EsData (64 kbit/s) ja Microlink Online (128 Kbit/s)."20 aastat tagasi sai Eesti esimese interneti välisühenduse" Delfi, 27. märts 2012

1997. aastal ostis Elisa Corporationile kuuluv Soome ettevõte OY Finnet International AB 60% suuruse osaluse Unineti Andmeside AS-is ja ettevõtte peadirektoriks sai Markus Olavi Nisula.Internet Archive: www.uninet.ee (seisuga 20. veebruar 2001). Vaadatud 8.10.2016

Uninet hakkas esimesena Eestis pakkuma ADSL-püsiühendust. Ettevõte tuli teenusega turule 2001. aasta juuni alguses ja müüs esimesel kuul üle 75 ADSL-ühenduse. Unineti ADSL-võrk kattis algul vaid osa Tallinnast, teenuse kuutasu oli 1000 krooni pluss käibemaks. 2002. aasta septembris oli ettevõttel enam kui 700 ADSL-klienti, kellest 87% olid ärikliendid.Viktoria Korpan: "Starmanil kiireim klientide juurdekasv". Äripäev, 24. september 2002. Vaadatud 9.12.2016"Unineti uued ADSL-paketid tõid oodatud müügiedu". Epl.delfi.ee, 5. juuli 2001. Vaadatud 9.12.2016

2001. aastal hakkas Uninet osutama telefoniteenuseid.Internet Archive: www.uninet.ee (seisuga 3. juuni 2001). Vaadatud 6.12.2016

2005. aastal moodustati ettevõtete Unineti Andmeside AS ja Elisa Andmesideteenused AS liitmise teel ettevõte Elisa Eesti AS.Äriregister: päring "uninet". Vaadatud 8.10.2016"Radiolinja ja Uninet ühinevad Elisa kaubamärgi alla". Postimees.ee, 2. veebruar 2005. Vaadatud 6.12.2016

Viited

Kategooria:Eesti endised ettevõtted